b"\n_START_ARTICLE_\nSerge Haroche\n_START_SECTION_\nVia\xc8\x9ba privat\xc4\x83 \xc8\x99i familia\n_START_PARAGRAPH_\nSerge Haroche s-a n\xc4\x83scut la Casablanca, Maroc, ca fiu al lui Albert Haroche (1920\xe2\x80\x931998) \xc8\x99i Valentine Haroche, n\xc4\x83scut\xc4\x83 Rubliova (1921\xe2\x80\x931998) o profesoar\xc4\x83 care s-a n\xc4\x83scut la Odesa dintr-o familie de evrei care s-a mutat la Paris la \xc3\xaenceputul anilor '20. Tat\xc4\x83l s\xc4\x83u, avocat, provine dintr-o familie originar\xc4\x83 din Marrakech (Isaac \xc8\x99i Esther Haroche), care s-a stabilit la Casablanca pentru a lucra ca profesori la \xc3\x89cole de l\xe2\x80\x99Alliance isra\xc3\xa9lite._NEWLINE_Haroche a plecat din Maroc \xc3\xaen 1956 \xc8\x99i s-a stabilit \xc3\xaen Fran\xc8\x9ba, dup\xc4\x83 ce Marocul a ie\xc8\x99it de sub protectoratul francez prin tratat._NEWLINE_El tr\xc4\x83ie\xc8\x99te \xc3\xaen prezent la Paris \xc8\x99i este c\xc4\x83s\xc4\x83torit cu sociologul Claudine Haroche (n\xc4\x83scut\xc4\x83 Zeligson), care provine tot dintr-o familie de imigran\xc8\x9bi evrei ru\xc8\x99i, cu care are doi copii (cu v\xc3\xa2rste de 40 \xc8\x99i 43 de ani). Este unchiul c\xc3\xa2nt\xc4\x83re\xc8\x9bului \xc8\x99i compozitorului francez Rapha\xc3\xabl Haroche (cunoscut ca Rapha\xc3\xabl, dup\xc4\x83 numele lui de scen\xc4\x83).\n_START_SECTION_\nCariera\n_START_PARAGRAPH_\nHaroche a lucrat \xc3\xaentre anii 1967 \xc8\x99i 1975 la Centrul Na\xc8\x9bional Francez de Cercet\xc4\x83ri \xc8\x98tiin\xc8\x9bifice (CNRS) ca cercet\xc4\x83tor, \xc8\x99i a petrecut un an (1972\xe2\x80\x931973) \xc3\xaen cadrul unui program post-doctoral la Universitatea Standford, \xc3\xaen echipa lui Arthur Leonard Schawlow. \xc3\x8en 1975 a ales s\xc4\x83 ocupe o pozi\xc8\x9bie de profesor universitar la Universitatea din Paris VI. \xc3\x8en aceea\xc8\x99i perioad\xc4\x83 a predat \xc8\x99i \xc3\xaen alte institu\xc8\x9bii, printre care \xc3\x89cole polytechnique (1973\xe2\x80\x931984), Universitatea Harvard (1981), Universitatea Yale (1984\xe2\x80\x931993) \xc8\x99i Conservatoire national des arts et m\xc3\xa9tiers (2000). a fost \xc8\x99eful catedrei de fizic\xc4\x83 la \xc3\x89cole normale sup\xc3\xa9rieure din 1994 p\xc3\xa2n\xc4\x83 \xc3\xaen 2000._NEWLINE_Din 2001, Haroche este profesor la Coll\xc3\xa8ge de France unde este \xc8\x99ef al catedrei de mecanic\xc4\x83 cuantic\xc4\x83._NEWLINE_Este membru al Soci\xc3\xa9t\xc3\xa9 Fran\xc3\xa7aise de Physique, Societ\xc4\x83\xc8\x9bii Europene de Fizic\xc4\x83 \xc8\x99i membru al American Physical Society._NEWLINE_\xc3\x8en septembrie 2012, Serge Haroche a fost ales de colegii s\xc4\x83i \xc3\xaen pozi\xc8\x9bia de administrator al  Coll\xc3\xa8ge de France._NEWLINE_Pe 9 octombrie 2012, Haroche a primit Premiul Nobel pentru Fizic\xc4\x83, al\xc4\x83turi de fizicianul american David Wineland, pentru \xe2\x80\x9emetode experimentale inovative care permit m\xc4\x83surarea \xc8\x99i manevrarea sistemelor cuantice individuale\xe2\x80\x9d.\n_START_SECTION_\nCercetare\n_START_PARAGRAPH_\nSerge Haroche a f\xc4\x83cut mai multe cercet\xc4\x83ri \xc3\xaen domeniile fizic\xc4\x83 atomic\xc4\x83 \xc8\x99i optic\xc4\x83 cuantic\xc4\x83. Este cunoscut pentru demonstrarea decoeren\xc8\x9bei cuantice prin determin\xc4\x83ri experimentale, \xc3\xaen timp ce lucra cu colegii de la \xc3\x89cole normale sup\xc3\xa9rieure din Paris \xc3\xaen 1996._NEWLINE_Dup\xc4\x83 diserta\xc8\x9bia despre atomi f\xc4\x83cut\xc4\x83 sub conducerea lui Claude Cohen-Tannoudji (el \xc3\xaensu\xc8\x99i un laureat al premiului Nobel) din 1967 p\xc3\xa2n\xc4\x83 \xc3\xaen 1971, el a dezvoltat \xc3\xaen anii '70 noi metode de spectroscopie laser, bazate pe studiul vibra\xc8\x9biilor cuantice \xc8\x99i a super-radian\xc8\x9bei. A urmat studiul asupra atomului lui Rydberg \xc8\x99i a st\xc4\x83rilor atomice sensibile \xc3\xaen special la microunde, care le fac s\xc4\x83 se adapteze cu bine la studiul interac\xc8\x9biei dintre lumin\xc4\x83 \xc8\x99i materie. El a demonstrat c\xc4\x83 atomii, cupla\xc8\x9bi la o cavitate supraconductiv\xc4\x83 cu pu'ini fotoni, sunt potrivite pentru testarea decoeren\xc8\x9bei cuantice \xc8\x99i la realizarea opera\xc8\x9biilor logico-cuantice necesare teoriei informa\xc8\x9biei cuantice. \xc3\x8en 2008 Haroche \xc8\x99i colaboratorii s\xc4\x83i au observat fotoni din cavitate care \xc8\x99i-au schimbat starea din una cuantic\xc4\x83 \xc3\xaentr-una clasic\xc4\x83."